Plënke

Plenke odder Plänke deiht mer bemm Schriive, wammer Zwescheröüm tipp, wo_er kein henjehüüre, vör odder henger enem Sazëijshe odder annder esu äähnlesch Zëijsche.

Henger Aanföhrungszëijshe, Klammer-Op, Trennshtesch, un mansche Bendeshtresch
jehüüre bei uns kein Zwescheröüm.
Vör Komma, Punk, Shtreshpungk, Roofzëijshe, Froorezëijshe, Afföhrungszëijshe, Klammer-Zoh, un mansche Bendeshtresch
shtonn beij uns kei Zwescheröüm.

Wann dann doh doch eine eß, weed dä och ene Plenk ov Plängk jenannt. Dat Woot kütt fum änglesche , wat genou „Zwescheroum“ odder Leddisch-Zëijsche bedügge deiht.

Wam_mer et Jääjedeil määt, alsu Zwescheröüm fott löht, di do hen jehüüre, dann säät mer, mer dëiht „Klëmpe“.

Em Dütsch sen de Zwescheröüm bem Tippe un Schriive un em Schreffsaz en der DIN 5008 jerääjellt, un mir hallde uns hee em Kölsche och do draan. Vill ander Shprooche dunn dat jenou esu uddder janß ähnlesch maache, ävver lang nit all, nit ens di och uns Lateinesche Schreffzëijshe bruche donn.

Saachjrupp:Schriive